
ДРУШТВО СРПСКИХ ДОМАЋИНА

Одбор за Херцеговину
	e-mail: drustvosrpskihdomacina_ih@yahoo.com


Дана 14. децембра 2014. год. је у Билећи, у просторијама салона „Дијамант“ власништво српског домаћина Николе Носовића одржана редовна и изборна,  пета по реду, Скупштина Друштва српских домаћина – Одбор за Херцеговину са следећим дневним редом:
1. Отварање рада Скупштине и избор радног предсједништва и записничара

2. Усвајање дневног реда

3. Избор верификационе комисије

4. Извјештај о раду Друштва српских домаћина – Одбор за Херцеговину

· Дискусија

· Ријеч за госте
5. Извјештај верификационе комисије

6. Избор:

· Предсједника Скупштине Друштва

· Потпредсједника Скупштине Друштва

· Извршног одбора Друштва

· Надзорног одбора Друштва

7. Завршна ријеч изабраног предсједника Друштва српских домаћина – Одбор за Херцеговину

8.  Конституисање Извршног одбора Друштва

· Избор предсједника

· Избор потпредсједника

· Именовање секретара 
Скупштини је присуствовало 30 чланова Друштва, као и представници локалне власти из источнохерцеговачких општина.

У изузетно пријатној атмосфери салона чланови Скупштине су једногласно изабрали представнике Друштва за следећи четверогодишњи период. За Предсједника Скупштине друштва изабран је досадашњи предсједник Извршног одбора, домаћин, Миленко Кукурић из Требиња, а за његове замјенике изабрани су домаћини Никола Носовић из Билеће и Бранислав Миковић из Невесиња. Изабран је и нови Извршни одбор, који броји 15 чланова. За предсједника Извршног одбора изабран је домаћин Драго Паповић из Гацка, а за његове замјанике изабрани су домаћини Жарко Вујадиновић из Требиња и Веселин Рупар из Берковића. За предсједника Надзорног одбора изабран је домаћин Славољуб Михић из Љубиња, а за чланове домаћини Миодраг Копривица из Гацка и Никола Баћевић из Билеће. На Скупштини је именован и нови-стари секретар, домаћин, Перо Јелачић из Требиња.

На Скупштини је закључено да Одбор за Херцеговину у наредном периоду треба радити на унапрећењу привредних дјелатности у свим областима како у пољопривреди, туризму и предузетништву, тако и на његовању традиционалних породичних односа и афирмацији српских вриједности. Херцеговачки домаћини морају бити снажан иницијатор привредног и културног развоја и заједно са осталим друштвима, која дјелују на подручју Источне Херцеговине, а уз подршку локалних управа, кренути у оживљавање ових простора, једногласни су закључци данашњег скупа. 

Новоизабрани предсједник Друштва домаћин Миленко Кукурић је у свом обраћању истакао да је Друштво отворено за све оне који поштују рад српских домаћина  и који се тако осјећају.


Изврсан модератор Скупштине био је непревазиђени домаћин Никола Асановић.


Након радног дијела Скупштине настављено је дружење уз пјесму и традиционални српски инстумент – гусле.


Требиње, 15. децембар 2014. год.









Перо Јелачић, секретар
